Johann Köleri tänav

Johann Köleri tänav on tänav Tallinnas Kesklinna linnaosasTallinna tänavad linnaosade kaupa. KNAB, vaadatud 28.01.2016. Kadrioru asumis.Tallinna tänavanimed. KNAB.

Tänav algab August Weizenbergi tänava ja Lydia Koidula tänava ristumiskohas ja lõppeb tupiktänavana. Sellega ristub Friedrich Robert Faehlmanni tänav.

Köleri ja Faehlmanni nurgal asub A. H. Tammsaare muuseum.

Hoonestus ja ajalugu
Johann Köleri tänav Tallinnas on kandnud ajalooliselt nimetusi – Väike-Instituudi tänav, alates 1882. aastast Datši tänav, Datshi tänav, Suvemajade tänav; saksa keeles Kleine Stiftstraße, Villenstrasse, Datschenstraße,  ja venekeelne nimi Малая Институтская ул, Дачная улица.Aleksander Kivi. Tallinna tänavad. Tallinn, 1972, lk. 61Johann Köleri tn, EKI KNAB: Eesti - Eesti Keele Instituut, Eesti kohanimed (vaadatud 04.07.2021)

Aktiivsem ehitamine algas Kadriorus 19. ja 20. sajandi vahetuse ajal. Hakati ehitama ka suuremaid üürimaju, mis ehitati tihedamalt, kui sinnamaani kerkinud villatüüpi majad. Grupp esinduslike korteritega puitelamuid ehitati aastatel 1904–1906 seni hoonestamata heinamaale Köleri ja Vesivärava tänava vahel (J. Köleri 10, 12, 14, 16a ja 16 jt). Tallinna maja tüüpi kivitrepikodadega puumajadega hoonestati Köleri tänava lõpuosa.Tallinna Linnaplaneerimise amet. Kadriorg, Miljööväärtuslikud piirkonnad Tallinnas

Praeguse nime sai Johann Köleri tänav 17. jaanuarist 1923. 

Köhleri 2 asus Kubana sigari- ja tubakatehas.

Köleri 8 asus 1930. aastatel nelja korteriga kõrge sokliga kahekorruseline maja, mis oli igast küljest piiratud 2 meetri kõrguse planguga. Tänavalt eesukseni viis teerada läbi hoolitsetud eesaia. Köleri tänava suunas kitsenev krunt lõppes sõiduvärava ja selle kõrval olnud prügikastiga. Tänava sõidutee oli kruusakattega, kõnniteed nagu mujalgi linnas suurtest kuldlõikelistest paeplaatidest, mille pikkus langes kokku kõnnitee laiusega. Veerennid mõlemal pool sõiduteed olid munakivikattega. Tänavat valgustasid gaasilaternad, mida õhtuti üks kitsa redeliga mees süütamas ja hommikuti kustutamas käis.Arvo Jaama, Elu Kadriorus Köleri tänaval. Kultuur ja Elu 1/2014 

1939. aastal ostis Eesti Üliõpilaste Seltsi Tallinna koondus maja Kadriorus, Johann Köleri tänav 13. Tallinna koondus taastati 1991 ja 1994 tagastati Tallinna koonduse maja EÜS-i Vilistlaskogule.

Viited

Välislingid

Kategooria:Kesklinna linnaosa tänavad